Eigendur veiðiglaðra katta þurfa ekki að óttast að kettir þeirra smitist af fuglaflensunni enn sem komið er. Yfirdýralæknir Matvælastofnunar segir engin þekkt dæmi þess að kettir hafi smitast af þessari gerð fuglaflensu.
Fuglaflensa var staðfest hér á landi á dögunum og hafa kattaeigendur sumir hverjir verið uggandi yfir því að kettir þeirra eltist við fugla og komi jafnvel með þá inn á heimilið. Sigurborg Daðadóttir, yfirdýralæknir Matvælastofnunar segir engin þekkt dæmi þess að kettir hafi smitast af þessari gerð fuglaflensu.
Ekki af þessari gerð nei, ekki að mér afvitandi. En það er ekkert útilokað í einu eða neinu því veirur eru að stökkbreytast og það getur alltaf gerst. Þannig að við útilokum ekki neitt en það eru afar litlar líkur.
Sigurborg segir fuglaflensuna auk þess vera sjaldgæfa í spörfuglum sem kettir sæki helst í. Þó sé mikilvægt að sýna árvekni og iðka smitvarnir.
Samt sem áður á fólk alltaf að hafa varann á og vera ekki að snerta villta dauða fugla með berum höndum. Bara setja yfir þetta plastpoka og fjarlægja þannig.
Á þessum árstíma eigi þó alltaf að halda köttunum frá fuglum eins og hægt er.
Bara almennt eiga kattaeigiendur að reyn aað halda köttum sínum heima ivð og inni við á varptíma þannig að þeir séu nú ekki að drepa villta fugla á varptímanum.

Yfirdýralæknir matvælastofnunar segir engin þekkt dæmi þess að fuglaflensuafbrigðið sem komið er hingað til lands smitist í ketti. Eigendur veiðiglaðra katta geti enn sem komið er haldið ró sinni.